wickkiey/tamil-wikipedia-chunked huggingface dataset:
# ஒசே ரவூல் கப்பபிளாங்கா

### உலக சதுரங்க வாகையாளருக்கான போட்டி

1911 ஆம் ஆண்டில், உலக சதுரங்க சாம்பியன்ஷிப்பிற்காக கேபாபிளாங்கா லாஸ்கருக்கு சவால் விடுத்தார். லாஸ்கர் இந்த போட்டிக்கு 17 நிபந்தனைகளை முன்மொழிந்தார். இவற்றில் சிலவற்றை காப்பாபிளான்க்கா எதிர்த்ததால் போட்டி நடைபெறவில்லை.
மற்றும் கபாபிளாங்கா இடையேயான முதல் போட்டி ஆட்டம்]]
1913இல் செயின்ட் பீட்டர்ஸ்பர்க்கில், அவர் அலெக்சாண்டர் அலெகைன், யூஜின் ஸ்னோஸ்கோ-போரோவ்ஸ்கி மற்றும் ஃபியோடர் டுஸ்-சோட்டிமிர்ஸ்கி ஆகியோருக்கு எதிராக போட்டிகளில் விளையாடினார், ஒரு ஆட்டத்தில் மட்டும் ஸ்னோஸ்கோ-போரோவ்ஸ்கியிடம் தோற்று, மற்ற அனைத்து ஆட்டங்களிலும் வெற்றி பெற்றார்.
# ஒசே ரவூல் கப்பபிளாங்கா

### உலக சதுரங்க வாகையாளர்

1921 உலக சதுரங்க வாகையாளர் போட்டி ஜோஸ் ரவுல் கபாபிளாங்கா மற்றும் இமானுவேல் லாஸ்கர் இடையே நடைபெற்றது. இது மார்ச் 18 முதல் ஏப்ரல் 28 வரை கபாபிளாங்காவின் சொந்த ஊரான ஹவானாவில் நடைபெற்றது. இந்தப் போட்டியில் காப்பாபிளான்க்கா 9-5 (4 வெற்றி, 0 தோல்வி, 10 டிரா) என்ற கணக்கில், ஒரு ஆட்டம் கூட தோற்காமல் வெற்றி பெற்று மூன்றாவது உலக சதுரங்க வெற்றி வீரரானார். இப்பட்டதை 1927ஆம் ஆண்டு நடந்த உலக சதுரங்க சாம்பியன்ஷிப் போட்டியில் அலெகைனிடம் இழந்தார்.
# பி. எஸ். கிருஷ்ணசுவாமி ஐயங்கார்

**பி. எஸ். கிருஷ்ணசுவாமி ஐயங்கார்** *(P. S.* *Krishnaswami Iyengar*) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் இந்திய தேசிய காங்கிரசு கட்சியினைச் சார்ந்தவர். 1952<nowiki/>ஆம் ஆண்டு நடைபெற்ற தமிழ்நாடு சட்டமன்றத் தேர்தலில் ஐயங்கார் மானாமதுரை தொகுதியிலிருந்து இந்திய தேசிய காங்கிரஸ் வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ஹெர்பர்ட் ஆர்தர் பாப்லி

**ஹெர்பர்ட் ஆர்தர் பாப்லி** (பிறப்பு c. 1879) ஈரோடு லண்டன் மிஷனின் ஒரு கிறிஸ்தவ மதபோதகர் ஆவார். இவர் திருக்குறள் மொழிபெயர்ப்பாளராகவும், கர்நாடக இசை பாணியில் தமிழ்க் கிறிஸ்தவ இசையை வழங்கும் அவரது திறமைக்காகவும் அறியப்படுகிறார். இவர் அகில இந்திய ஒய்.எம்.சி.ஏ., செயலாளராக பணியாற்றியவர். இவர் இறக்கும் போது, உள்ளூர் ஒய்.எம்.சி.ஏ., தலைவராகவும் குன்னூர் கூட்டுறவு அர்பன் வங்கியின் இயக்குநராகவும் இருந்தார். இவர் 9 மே 1960 அன்று தனது 81-வது வயதில் குன்னூரில் காலமானார்.
# ஹெர்பர்ட் ஆர்தர் பாப்லி

## படைப்புகள்

கல்கத்தாவிலுள்ள ஹெரிடேஜ் ஆஃப் இந்தியா தொடரின் அப்போதைய பொது ஆசிரியர் ஜே. என். ஃபர்குஹரின் ஆலோசனையின் பேரில், பாப்லி திருக்குறளின் தேர்ந்தெடுத்த சில பகுதிகளை ஆங்கிலத்தில் மொழிபெயர்க்கத் தொடங்கினார். 1931-ஆம் ஆண்டில் ஒய்.எம்.சி.ஏ. பதிப்பகத்தில் தனது இந்தப் படைப்பை வெளியிட்டார். செய்யுள் நடையில் செய்யப்பட்ட தனது மொழிபெயர்ப்பினை "திருவள்ளுவரின் புனிதக் குறள் அல்லது தமிழ் வேதம்" என்ற தலைப்பில் வெளியிட்டார். அறத்துப்பாலிலிருந்து 194 குறள்களும், பொருட்பாலிலிருந்து 135 குறள்களும், இன்பத்துப்பாலிலிருந்து 17 குறள்களுமாக மொத்தம் இந்நூலில் 346 குறட்பாக்களை ஆங்கிலத்தில் மொழிபெயர்த்திருந்தார் பாப்லி. 1958-ஆம் ஆண்டு இந்நூலின் திருத்தப்பட்ட இரண்டாவது பதிப்பு வெளியிடப்பட்டது. இதில் 511 குறட்பாக்கள் மொழிபெயர்க்கப்பட்டிருந்தன. இதில் அறத்துப்பாலிலிருந்து 299 குறள்களும், பொருட்பாலிலிருந்து 190 குறள்களும், இன்பத்துப்பாலிலிருந்து 22 குறள்களும் அடங்கும். இந்த இரண்டாவது பதிப்பு விரிவான அறிமுகப் பகுதியையும், வில்லியம் ஹென்றி ட்ரூ, ஜி. யு. போப், வ. வே. சு. ஐயர், ஆ. சக்கரவர்த்தி ஆகிய மொழிபெயர்ப்பாளர்களை மேற்கோள் காட்டி எழுதப்பட்ட விளக்கக் குறிப்புகளையும், குறளின் பல்வேறு ஐரோப்பிய மொழிபெயர்ப்பு நூல்களின் பட்டியலையும் கொண்டதாகும்.  
இவரது மற்ற வெளியீடுகளில் கல்கத்தாவின் ஹெரிடேஜ் ஆஃப் இந்தியா தொடரில் வெளியிடப்பட்ட "தி மியூசிக் ஆஃப் இந்தியா" என்ற படைப்பும் ஒன்றாகும்.
# புரோமோமெத்தில் எத்தில் கீட்டோன்

**புரோமோமெத்தில் எத்தில் கீட்டோன்** (*Bromomethyl ethyl ketone*) என்பது கண்ணீர் சுரக்க வைக்கும் விளைவுகள் கொண்ட புரோமினேற்றம் செய்யப்பட்ட ஒரு கீட்டோனாகும். C<sub>4</sub>H<sub>7</sub>BrO என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. முதலாம் உலகப் போரில் இச்சேர்மம் ஓர் இரசாயனப் போர் முகவராகப் பயன்படுத்தப்பட்டது. புரோமோ அசிட்டோனுக்கு மாற்றாக புரோமோமெத்தில் எத்தில் கீட்டோன் உருவாக்கப்பட்டது, ஏனெனில் வெடிமருந்து உற்பத்திக்கு புரோமோ அசிட்டோன் தயாரிப்புக்கு முன்னோடியான அசிட்டோன் தேவைப்பட்டது.
# புரோமோமெத்தில் எத்தில் கீட்டோன்

## இவற்றையும் காண்க

- புரோமோ அசிட்டோன்
- அயோடோ அசிட்டோன்
- எத்தில் அயோடோ அசிட்டேட்டு
# கட்டா

**கட்டா** அல்லது **புள்ளிக்கட்டா** (*Scomberoides commersonnianus,* *Talang queenfish,* மேலும் *giant dart*, *giant leatherskin*, *giant queenfish*, *largemouth queenfish*, *leatherjacket, leatherskin,*, *Talang leatherskin* ) என்றழைக்கப்படுவது மேற்கு இந்தோ பசிபிக் பகுதியில் காணப்படும் பாரை குடும்பத்தில் உள்ள அக்டினோட்டெரிகீயை மீன் இனமாகும். இது வணிக மற்றும் பொழுதுபோக்கு மீன்பிடித்தலில் முக்கியமான ஒரு பெரிய இனமாகும்.
# கட்டா

## விளக்கம்

கட்டா மீனானின் உடலின் இருபக்கங்களிலும் 5-6 பெரிய வெள்ளி நிறப் பொட்டுகள் ஒற்றை வரிசையில் அமைந்திருக்கின்றன. இதன் மூக்கு மிகவும் மழுங்கியதாக இருக்கும். இதன் பெரிய வாயில் மிகவும் கூர்மையான பற்கள் பல வரிசைகளில் அமைந்திருக்கின்றன. குதத் துடுப்பு மற்றும் முதுகு துடுப்பு ஆகியவற்றின் பின்பகுதியில் உள்ள துடுப்பு வரிணையானது குட்டையாக கம்பி வேலி போன்று நீண்டுள்ளது. வால் துடுப்பு நன்கு பிளவுபட்டு விரிந்துள்ளது. தலை மற்றும் பின்புறம் நீல நிற சாம்பல் நிறத்திலும், உடலின் அடிப்பகுதி வெள்ளி நிறத்திலும் இருக்கும். இது அதிகபட்சமாக நீளத்திற்கு வளரும் (47 ஆனால் பொதுவாக நீளத்திலேயே காணபடுகின்றது. மேலும் இதுவரையிலான இதன் அதிகபட்ச எடை ஆகும்.
# கட்டா

## பரவல்

கட்டா மீன்கள் இந்தியப் பெருங்கடல் மற்றும் மேற்கு பசிபிக் பெருங்கடலில் தென்னாப்பிரிக்கா மற்றும் செங்கடல் மற்றும் பாரசீக வளைகுடா என மேற்கிலும் கிழக்கே இந்தோனேசியா மற்றும் பப்புவா நியூ கினியா வரை நியூ கலிடோனியா வரையிலும், வடக்கில் தெற்கு யப்பான் வரையும், தெற்கில் மேற்கு ஆஸ்திரேலியா மற்றும் நியூ சவுத் வேல்ஸ் வரை பரவியுள்ளது.
# கட்டா

## வாழ்விடமும், உயிரியலும்

கட்டா மீன்களில் பெரிய மீன்கள் கடலோர நீரில் காணப்படுகின்றன, மேலும் இவை பவளப்பாறைகள் மற்றும் கடல் தீவுகளை ஒட்டிய பகுதிகளில் காணப்படுகின்றன இவை அவ்வப்போது முகத்துவார நீரில் நுழைகின்றன. இவை பொதுவாக சிறிய மீன் கூட்டங்களில் காணப்படுகிறன்றன. பெரிய மீன்களானது மீன்களையும், தலைக்காலிகள், சிறிய முதுகெலும்பில்லிகள் மற்றும் பிற கடற்பரப்பு உயிர்கள் போன்வற்றை உண்கின்றன. இவ்வின குஞ்சுகள் மற்ற மீன்களின் செதில்கள் மற்றும் மேற்தோலை உணவுக்காக தங்கள் பற்களை பயன்படுத்தி உண்கின்றன.  
இவை முதலில் வேகமாக வளரும், ஆனால் பிறகு வளர்ச்சியின் வேகம் குறையும். இவை முதல் ஆண்டில் 25 செ.மீ நீளத்தை எட்டுகின்றன. மூன்றாம் ஆண்டில் 50 செ. மீ.நீளத்தை எட்டுகின்றன. பெண் மீன்கள் சுமார் 4-5 வயதில் 63 சென்டிமீட்டர் (25 அங்குலம்) நீளத்தை அடையும் போது பாலியல் முதிர்ச்சி அடைகிறன. ஆத்திரேலியாவில் ஆகத்து முதல் மார்ச் வரை முட்டையிடுதல் காலமாக உள்ளது. பாரசீக வளைகுடாவில் மார்ச் மற்றும் சூன் மாதங்களுக்கு இடையில் முட்டையிடுகின்றன. முதிர்ச்சியடைந்த பெண் மீன்களின் கருவுறுதலுகுப் பிறகு ஒவ்வொரு முட்டையிடும் காலத்திலும் 259,488–2,859,935 முட்டைகள் இடுவதாக மதிப்பிடப்பட்டது.
# பொது மயக்கத் தமனி

உடற்கூற்றியலில், இடது, வலது **பொது மயக்கத் தமனிகள்** (**carotids**, கரோடிடுகள்) என்பன தலைக்கும் கழுத்துக்கும் ஆக்சிசனேற்றப்பட்ட குருதியை எடுத்துச் செல்லும் தமனிகளாம்; இவை **வெளிக்கழுத்து மயக்கத் தமனி** எனவும் **உட்கழுத்து மயக்கத்தமனி** எனவும் கழுத்துப் பகுதியில் இரண்டாகப் பிரிந்துள்ளன.
# பொது மயக்கத் தமனி

## கட்டமைப்பு

பொது மயக்கத் தமனிகள் உடலின் இடது, வலது இருபுறங்களிலும் அமைந்துள்ளன. இத்தமனிகள் வெவ்வேறு தமனிகளிலிருந்து பிரிந்து வந்தாலும் சமச் சீர்மையுள்ளப் பாதையில் பயணிக்கின்றன. வலதுபுற பொது மயக்கத்தமனி கழுத்தில் மேற்கை - தலை நோக்கு தமனியிலிருந்து கிளம்புகின்றது; இடதுபுற பொது மயக்கத் தமனி மார்புக் கூட்டில் தமனி வளைவுக் குழலிலிருந்து கிளம்புகின்றது. இவை மேலும் கழுத்து முள்ளந்தண்டெலும்புகள் பகுதியில் கேடயக்கசிக் (தைராய்டு) குருத்து எல்லையில் வெளிக்கழுத்து, உட்கழுத்து மயக்கத் தமனிகளாக பிரிகின்றன.  
இடது பொது மயக்கத் தமனியை இரண்டு பகுதிகளைக் கொண்டதாகக் கருதலாம்: மார்புக் கூட்டு பகுதி மற்றும் கழுத்துப் பகுதி. வலது பொது மயக்கத் தமனி கழுத்து அருகே கிளம்புவதால் சிறு மார்புக்கூட்டுப் பகுதியை மட்டுமே மொண்டுள்ளது.  
பொது மயக்கத் தமனிகளின் சராசரி விட்டம் ஆண்களுக்கு 6.5&nbsp;மிமீயாகவும் பெண்களுக்கு 6.1&nbsp;மிமீயாகவும் உள்ளது.
# சரு மரு

**சரு மரு** (**Saru Maru**) இந்தியாவின் மத்தியப் பிரதேச மாநிலத்தின் செஹோர் மாவட்டத்தில் உள்ள பான்கோராரியா எனும் கிராமத்தில் உள்ள மலையில் அமைந்த பௌத்த தொல்லியல் களம் ஆகும். இம்மலையில் அசோகரின் சிறு பாறைக் கல்வெட்டும், சிதிலமடைந்த தூபிகளும், பிக்குகள் தங்கும் குடைவரைகளும் கொண்டுள்ளது.இத்தொல்லியல் களம் சாஞ்சி]]க்கு தெற்கே 120 கிலோ மீட்டர் தொலைவில் உள்ளது. இந்த பௌத்த தொல்லியல் களம் இந்தியத் தொல்லியல் ஆய்வகத்தின் கட்டுப்பாட்டில் உள்ளது. சுற்றுப்பயணத்தின் போது பேரரசர் அசோகர் இவ்விடத்திற்கு வருகை தந்தார். எனவே அசோகர் இவ்விடத்தில் நிறுவிய சிறு பாறைக் கல்வெட்டில் தனது சிறப்புப் பெயர்களான *பியாதாசி* (Piyadasi) (பிரியதர்சி) என்றும் *ராஜகுமாரன்* என்றும் குறிப்பிட்டுள்ளார்.
# சரு மரு

## சரு மரு பாறைக் கல்வெட்டின் உள்ளடக்கம்

கல்வெட்டுக்குறிப்புகளின் படி, உஜ்ஜைன் மாகாணத்தின் ஆளுநராக இருந்த இள்வரசர் அசோகர், இவ்விடத்தில் இருந்த பௌத்த விகாரைக்கு, அசோகர் ஒரு பெண்ணுடன் வருகை புரிந்தார் என அறிய முடிகிறது.
File:Ashokan Inscription near Panguraria village, Madhya Pradesh.jpg|அசோகரின் கல்வெட்டுக் காட்சி
</gallery>
# சரு மரு

## அசோகர் சிரு மருவுக்கு வருகையின் நினைவு கல்வெட்டின் முழுமை

**இளவரசன் அசோகர் சிரு மருவுக்கு வருகை தந்தமைக்கு நினைவுக் கல்வெட்டு, மத்தியப் பிரதேசம்.**  
| scope="col" align= மொழிபெயர்ப்பு
<small>(ஆங்கிலம்)</small> | எழுத்துப்பெயர்ப்பு | கல்வெட்டின் நகல்
<small>(பிராமி எழுத்தில்)</small> | கல்வெட்டு
<small>(பிராகிருத மொழி)</small> |
| --- | --- | --- | --- |
| } |  |  |  |
# சிதிக்கான அள்ளி

**சிதிக்கான அள்ளி** (*Sitiganahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643267. இந்த ஊரானது காட்டம்பட்டி ஊராட்சிக்கு உட்பட்டது.
# சிதிக்கான அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 21 கிலோமீட்டர் தொலைவிலும், பாலக்கோட்டில் இருந்து 12 கிலோ மீட்டர் தொலைவிலும் உள்ளது.
# சிதிக்கான அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 89, மொத்த மக்கள் தொகைகள் 338 ஆகும். இதில் 175 ஆண்களும், 163 பெண்களும் அடங்குவர்.
# தெல்லன அள்ளி

**தெல்லன அள்ளி** (*Thellanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643256. இந்த ஊரானது திண்டல் ஊராட்சிக்கு உட்பட்டது.
# தெல்லன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது.
# தெல்லன அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 513, மொத்த மக்கள் தொகைகள் 1,992 ஆகும். இதில் 1,040 ஆண்களும், 952 பெண்களும் அடங்குவர்.
# திருமல்வாடி

**திருமல்வாடி** (*Thirumalvadi *) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 808. இந்த ஊரானது கணபதி ஊராட்சிக்கு உட்பட்டது.
# திருமல்வாடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 26 கிலோமீட்டர் தொலைவிலும், மாநில தலைநகரான சென்னையிலிருந்து 294 கிலோ மீட்டர் தொலைவிலும் உள்ளது.
# திருமல்வாடி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1209, மொத்த மக்கள் தொகைகள் 4852 ஆகும். இதில் 2496 ஆண்களும், 2356 பெண்களும் அடங்குவர்.
# திருமல்வாடி

## ஊரில் உள்ள கோயில்கள்

- திருமல்வாடி அக்குமாரியம்மன் கோயில்
- திருமல்வாடி மல்லேஸ்வரசாமி கோயில்
- திருமல்வாடி திம்மராயசாமி கோயில்
# அவந்திகா பாவா

**அவந்திகா பாவா** (**Avantika Bawa**) ஓர் இந்திய அமெரிக்க கலைஞராக வாழ்ந்து வருகிறார். காப்பாளராகவும் கலைப் பேராசிரியராகவும் நன்கு அறியப்படுகிறார். பல்துறை கலைஞரான பாவா முதன்மையாக தளம் சார்ந்த நிறுவல், காணொளி, அச்சு தயாரித்தல் மற்றும் வரைதல் ஆகிய பிரிவுகளில் பணிபுரிகிறார்.
# அவந்திகா பாவா

## கல்வி

சிகாகோ கவின்கலை நிறுவனப் பள்ளியில் ஓவியத்தில் முதுநிலை நுண்கலைகள் பட்டமும், மகாராசா சாயாசிராவ் பல்கலைக்கழகத்தில் இளநிலை நுண்கலைகள் பட்டமும் பெற்றுள்ளார்.
# அவந்திகா பாவா

## தொழில்

அமெரிக்காவின் வான்கூவரில் உள்ள வாசிங்டன் மாநிலப் பல்கலைக்கழகத்தில் பாவா கலைப் பேராசிரியராக உள்ளார். ஓரிகான் கலை ஆணையத்தின் குழுவிலும் இவர் பணியாற்றுகிறார். ஓரிகானில் உள்ள போர்ட்லேண்ட் கலை அருங்காட்சியகம், சியாட்டிலில் உள்ள சுயமா இசுபேசு , அட்லாண்டாவில் உள்ள சால்ட்வொர்க்சு கேலரி; போர்ட்லேண்ட், ஓரிகானில் உள்ள டிசுசெக்டா தற்கால கலை மையம்; மற்றும் இந்தியாவின் மும்பையில் உள்ள மசுகரா அரங்கம் ஆகிய இடங்களில் தனிக் கண்காட்சிகளை பாவா நடத்தினார்..  
சமகால கலாச்சாரம் பற்றிய ஆக்கப்பூர்வமான கண்ணோட்டங்களை ஆராயும் இணையதள இதழான ''டிரைன் - எ செய்தி இதழின் தற்கால கலை மற்றும் கலாச்சாரத்தின் நிறுவனர்களில் பாவாவும் ஒருவராக உள்ளார். 2019 ஆம் ஆண்டு சிகாகோ புல்சு கூடைப்பந்து அணிக்கு எதிராக சனவரி 9 ஆம் தேதி போர்ட்லேண்ட் டிரெயில் பிளேசர்சு அணி விளையாடிய போட்டிக்கு போட்டிநாள் சுவரொட்டியை உருவாக்க இவர் நியமிக்கப்பட்டார்.
# அவந்திகா பாவா

## பணி

### ஆய்வுப்பொருள்

பாவாவின் பணியானது கட்டிடக்கலை இடங்கள் மற்றும் கலைநய பாணிகளுக்கு பதிலளிப்பதாகவும் ஒருங்கிணைப்பதாகவும் உள்ளது. சிறுமக் கருதுகோள் கோட்பாட்டிலிருந்தும் மற்றும் நுண் கலை உத்வேகத்திற்காகவும் இவர் வரைகிறார். டிசுசெக்டா கலை மையத்திற்கான இவரது ஓவியம் ஓரிகானில் உள்ள ஆசுடர் விடுதியில் நிறுவப்பட்டது. இங்கு பாவா ஒரு பெரிய தங்க தூக்கு மரத்தை உருவாக்கினார், அது கட்டுமானத்தின் ஒலிப் பதிவுகளுடன் இருந்தது.
# அவந்திகா பாவா

## கண்காட்சிகள்

2018 ஆம் ஆண்டு போர்ட்லேண்ட் கலை அருங்காட்சியகத்தில் , கிரேசு குக்-ஆன்டர்சனால் நிர்வகிக்கப்பட்ட அபெக்சு என்ற தொடரின் ஒரு பகுதியாக, போர்ட்லேண்ட் படைவீரர் நினைவு விளையாட்டு அரங்கில் வரைபடங்கள் மற்றும் அச்சுகளை வைத்து தனிக் கண்காட்சியை பாவா நடத்தினார். 2017 ஆம் ஆண்டு கலிபோர்னியாவின் பள்ளத்தாக்கு கிளெனில் உள்ள லாசு ஏஞ்சல்சு பள்ளத்தாக்கு கல்லூரியில் *இணையான தவறுகள்* என்ற தலைப்பிலான ஒரு கண்காட்சியை நடத்தினார். இவரது பணிகள் மைக்கேல் கிராப்னரால் நிர்வகிக்கப்பட்ட 2016 போர்ட்லேண்ட் கண்காட்சியில் சேர்க்கப்பட்டன. 2014 மற்றும் 2015 ஆம் ஆண்டுகளுக்கு இடையில், பாவா தனது திட்டமான *அக்வா மேப்பிங்கை* போர்ட்லேண்ட், ஓரிகானில் உள்ள வைட்பாக்சு அரங்கம் மற்றும் சியார்ச்சியாவின் அட்லாண்டாவில் உள்ள சால்ட்வொர்க்சு அரங்கில் நடத்தினார். 2012 ஆம் ஆண்டு வாசிங்டனில் உள்ள சியாட்டிலில் உள்ள சுயமா இசுபேசில் *உரிமையாளரின் ஆபத்து* என்ற பெயரால் அழைக்கப்பட்ட ஒரு பெரிய அளவிலான, தளம் சார்ந்த நிறுவலை பாவா காட்சிப்படுத்தினார், இது விண்வெளியின் தற்போதைய மற்றும் வரலாற்று பயன்பாடுகளுக்கு பதிலளித்தது. 2009 ஆம் ஆண்டு பாவாவின் கண்காட்சி இந்தியாவின் மும்பையில் உள்ள மசுக்காரா அரங்கில் காட்சிப்படுத்தப்பட்டது
# அவந்திகா பாவா

## தனிப்பட்ட வாழ்க்கை

பாவா இந்தியாவின் தமிழ்நாட்டிலுள்ள உதகமண்டலத்தில் பிறந்தார். அமெரிக்கா ஓரிகானின் போர்ட்லேண்டில் வசித்து வருகிறார், அங்கு வேலையும் செய்கிறார். அடிக்கடி இந்தியத் தலைநகரம் புது தில்லியிலும் நேரத்தை செலவிடுகிறார்.
# உப்பார அள்ளி

**உப்பார அள்ளி** (*Upparahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643217. இது அ. மல்லபுரம் ஊராட்சிக்கு உட்பட்டது
# உப்பார அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 34 கிலோமீட்டர் தொலைவிலும், பாலக்கோட்டில் இருந்து 8 கிலோ மீட்டர் தொலைவிலும், மாநில தலைநகரான சென்னையிலிருந்து 299 கிலோ மீட்டர் தொலைவிலும் உள்ளது.
# உப்பார அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 341, மொத்த மக்கள் தொகைகள் 1273 ஆகும். இதில் 623 ஆண்களும், 650 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 55.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# உப்பார அள்ளி

## வழிபாட்டுத் தலங்கள்

- உப்பாரஅள்ளி செல்லியம்மன் கோயில்
- உப்பாரஅள்ளி சென்றாயசாமி கோயில்
- உப்பாரஅள்ளி ஆஞ்சநேய சாமி கோயில்
- உப்பாரஅள்ளி படவிட்டம்மன் கோயில்
# இந்தியத் தேசிய காங்கிரசு (அ)

**இந்தியத் தேசிய காங்கிரசு (அ)** (*Indian National Congress (U)*) இந்திரா காந்தி தலைமையிலான இந்தியத் தேசிய காங்கிரசிலிருந்து (இ) பிரிந்த பிரிவாகும். இது ஜூலை 1979-ல் அன்றைய கர்நாடக முதல்வராக இருந்த டி. தேவராஜ் அர்ஸால் உருவாக்கப்பட்டது. இந்திராகாந்தியின் மகன் சஞ்சய் காந்தி மீண்டும் கட்சிக்கு திரும்பியதால் பிளவு ஏற்பட்டு இந்தியத் தேசிய காங்கிரசு (அ) தோன்றியதாக அர்சு விளக்கமளித்தார். உர்ஸ் தன்னுடன் கர்நாடகா, கேரளா, மகாராட்டிரா மற்றும் கோவாவினைச் சார்ந்த மத்திய அமைச்சர்கள் மற்றும் முதலமைச்சர்களான, ஒய். பி. சவாண், தேவ காந்த பருவா, காசு பிரம்மானந்த ரெட்டி, அ. கு ஆன்டனி, சரத் பவார், சரத் சந்திர சின்ஹா, பிரியரஞ்சன் தாசு முன்சி மற்றும் கே. பி. உன்னிகிருஷ்ணன் உட்படப் பல சட்டமன்ற உறுப்பினர்களையும் இணைத்துக்கொண்டார் .  
பின்னர் தேவராஜ் அர்ஸ் ஜனதா கட்சியில் இணைந்தார். யஷ்வந்த்ராவ் சவான், பிரமானந்த ரெட்டி மற்றும் சிதம்பரம் சுப்பிரமணியம் ஆகியோர் இந்தியத் தேசிய காங்கிரசில் இணைந்தனர். அ. கு. அண்டனி காங்கிரசிலிருந்து பிரிந்து கேரளா காங்கிரசை உருவாக்கினார். 1981 அக்டோபரில் கட்சித் தலைவராக சரத் பவார் பொறுப்பேற்றபோது, கட்சியின் பெயர் இந்தியத் காங்கிரசு (சோசலிஸ்ட்) என மாற்றப்பட்டது.
# இந்தியத் தேசிய காங்கிரசு (அ)

## தலைவர்கள்

- தேவராஜ் அர்ஸ்
- யஷ்வந்த்ராவ் சவான்
- ஜெகசீவன்ராம்
- காசு பிரம்மானந்த ரெட்டி
- தேவ காந்த பருவா
- வசந்ததாதா பாட்டீல்
- சரத் பவார்
- சுவரண் சிங்
- சி. சுப்ரமணியம்
- சித்தார்த்த சங்கர் ராய்
- மௌலவி பக்ரி ஆலம்
- சரத் சந்திர சின்கா
- வயலார் ரவி
- கரண் சிங்
- பிரியரஞ்சன் தாஸ் முன்சி
- அம்பிகா சோனி
- உம்மன் சாண்டி
- பிசி சாக்கோ
- கே. பி. உன்னிகிருஷ்ணன்
- பி. ஜே. குரியன்
- ஏ. சி. சண்முகதாசு
- கே. சி. பாண்ட்
- பசூல் அர் ரகுமான்  
-
# வெலகல அள்ளி

**வெலகல அள்ளி** (*Velakalahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643205. இது கொலசனஅள்ளி ஊராட்சிக்கு உட்பட்டது
# வெலகல அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாலக்கோட்டில் இருந்து 9 கிலோ மீட்டர் தொலைவிலும் உள்ளது.
# வெலகல அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,251, மொத்த மக்கள் தொகைகள் 5,184 ஆகும். இதில் 2,608 ஆண்களும், 2,576 பெண்களும் அடங்குவர்.  
- வெலகல அள்ளி சூத்திர கரகம் கோயில்
- வெலகல அள்ளி மீரா தேவதை கோயில்
- வெலகல அள்ளி கங்காதேவர் கோயில்
# அச்சனூர்

::கருநாடகாவில் உள்ள ஊருக்கு, அச்சனூர், கர்நாடகா கட்டுரையைக் காண்க.  
**அச்சனூர்** (*Achanoor*) என்பது ஒரு கிராமம் ஆகும். இது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் திருவையாறு மற்றும் கல்லணை இடையே அமைந்துள்ளது. இந்த கிராமத்தின் முக்கிய பொருளாதார நடவடிக்கை விவசாயம் ஆகும். காவேரி பாசனப் பகுதியில் அமைந்திருப்பதால், வளமான நிலங்களைக் கொண்டுள்ளது. நெல், கரும்பு, வாழை, வெற்றிலை, வெங்காயம் மற்றும் தேங்காய் ஆகியவை கிராமத்தின் முக்கிய விளை பொருட்கள் ஆகும். அருகில் உள்ள கிராமங்களாக, மரூர், சாத்தனூர், வைத்தியநாதன் பேட்டை அமைந்துள்ளன. அச்சனூர் திருவையாற்றிலிருந்து தொலைவிலும் தஞ்சாவூரிலிருந்து 18 கிலோ மீட்டர் தொலைவிலும் அமைந்துள்ளது. அச்சனூரில் வசிப்பவர்களில் 75% பேர் கத்தோலிக்க திருச்சபையினைச் சார்ந்தவர்கள். இங்குப் புனித அந்தோணியார் தேவாலயம் ஒன்று உள்ளது. ஒவ்வொரு ஆண்டும் மே மாதம், புனித அந்தோணியார் திருவிழா கொண்டாடப்படுகிறது.
# இராதா பூவேந்திரன்

**இராதா பூவேந்திரன்** (*Radha Poovendran* ) அமெரிக்காவிலுள்ள வாசிங்டன் பல்கலைக்கழகத்தில் மின் மற்றும் கணினி பொறியியல் துறையில் பேராசிரியராக உள்ளார். வலைப்பின்னல் பாதுகாப்பு ஆய்வகத்தின் நிறுவன இயக்குநராகவும், வாசிங்டன் பல்கலைக்கழகத்தின் தகவல் உத்தரவாத ஆராய்ச்சிப் பிரிவின் இணை இயக்குநராகவும் செயற்பட்டு வருகிறார். இப்பல்கலைக்கழகத்தின் தகவல் பாதுகாப்பு கல்வி மற்றும் வலைப்பின்னல் கல்வி பரப்புரை ஆலோசனைக் குழுவின் உறுப்பினராகவும் இருந்துள்ளார்.  
தேசிய அறிவியல் அறக்கட்டளையுடன் இணைந்து, இவர் 2016 ஆம் ஆண்டு இணைக்கப்பட்ட சமூகங்கள் ஆராய்ச்சி மற்றும் கல்வி தொடர்பான பட்டறையின் தலைவராகவும் முதன்மை ஆய்வாளராகவும் பணியாற்றினார்.  
பூவேந்திரனின் ஆராய்ச்சி கம்பியிலா மற்றும் உணரி வலைப்பின்னல் பாதுகாப்பு, எதிர் படிமமாக்கல், பொது கம்பியிலா வலைப்பின்னல்களின் தனியுரிமை மற்றும் இணையவெளி பாதுகாப்பு ஆகியவற்றில் கவனம் செலுத்துகிறது. ஓர் இணை ஆசிரியராக இத்தலைப்பு தொடர்பான நூல்கள் சிலவற்றையும் பூவேந்திரன் எழுதியுள்ளார். மின்னியல், மின்னணுவியல் பொறியாளர் கழக உறுப்பினர் தகுதி மற்றும் சிறந்த முன்னாள் மாணவர் உள்ளிட்ட பல விருதுகளை இராதா பூவேந்திரன் பெற்றுள்ளார்.
# மயக்கத் தமனி சுருக்கம்

**மயக்கத் தமனி சுருக்கம்** (**Carotid artery stenosis**) மயக்கத் தமனிகளில் எப்பகுதியிலேனும் சுருங்குவதோ குறுகுவதோ ஆகும். இது பொதுவாக தமனிக்கூழ்மைத் தடிப்பால் உண்டாகிறது.
# மயக்கத் தமனி சுருக்கம்

## அறிகுறிகளும் உணர்குறிகளும்

பொது மயக்கத் தமனி ஒரு பெரிய தமனியாகும். இதன் துடிப்பை கழுத்தின் இரு பக்கங்களிலும் தாடைக்குக் கீழாக உணரலாம். வலது புறத்தில் பெருந்தமனியின் ஒரு கிளையான *மேற்கை - மூளைக்குச் செல் தமனி*யிலிருந்து கிளம்புகிறது. இடது புறத்தில் தமனி வளைக்குழலிலிருந்து நேரடியாக கிளைக்கின்றது. தொண்டையில் *உள்ளக மயக்கத் தமனி* என்றும் *வெளிப்புற மயக்கத் தமனி* என்றும் இரண்டாகப் பிரிகிறது. உள்ளக மயக்கத் தமனி மனித மூளைக்கும் வெளிப்புற மயக்கத் தமனி முகத்திற்கும் குருதி வழங்குகிறது. இந்தப் பிரிவுபடும் இடத்தில்தான் அழற்சியால் உறைகட்டி உருவாகி பெரும்பாலான தமனிக்கூழ்மைத் தடிப்பு ஏற்படுகிறது. இதனால் இத்தமனிகள் குறுகலடைகின்றன.  
இந்த உறைகட்டி நிலைத்திருக்கவும் அறிகுறிகளற்றிருக்கவும் கூடும்; மாறாக இக்கட்டி நகரவும் கூடும். உறைகட்டியிலிருந்து துணுக்கு உடைந்து குருதிக் குழலில் பயணித்து மூளையை அடையலாம். மூளையிலுள்ள குழல்கள் சிறியதாகிவருகையில் இந்த துணுக்கு எங்கேனும் குழலை அடைத்துக் கொண்டு மூளையின் சில பகுதிகளுக்கு குருதியோட்டத்தைத் தடுக்கலாம். இதனால் ஏற்படும் குருதி ஊட்டக்குறை தற்காலிகமானதாக இருப்பின் தற்காலிக பாரிசவாத தாக்குதல் ஏற்படுத்தும். நிலைத்திருந்தால் *உறைவுத்தக்கை அடைப்பு பாரிசவாதம்* ஏற்படலாம்.  
மருத்துவர்கள் நோயாளியின் நோயறிகுறிகள், வரைவுப் படத்தில் காணும் அடைப்பின் தன்மை ஆகியவற்றைக் கொண்டு பாரிசவாதம் ஏற்படும் தீவாய்ப்பினை மதிப்பிடுவர்.  
தற்காலிக பாரிசவாத தாக்குதல்களை (TIAs) ஓர் எச்சரிக்கையாக எடுத்துக் கொள்ள வேண்டும். அடுத்த இருநாட்களுக்குள் தீவிர நிரந்தர பாரிசவாதம் ஏற்பட வாய்ப்புண்டு. பொதுவாக தற்காலிகத் தாக்குதல், வரையறைப்படி, 24 மணி நேரத்திற்கு குறைவானது. அங்கமோ உடற்பாகமோ வலுவிழப்பதும் உணர்ச்சி இழப்பதும் பொதுவான அறிகுறிகளாகும். கண்ணொன்றில் பார்வை இழப்பதும் ஓர் அறிகுறியாகும். தமனியில் மாறுபட்டச் சத்தம், காதுகளில் மணியடிப்பது (காதிரைச்சல்) போன்றவை சிலநேரங்களில் அறிகுறிகளாக அமையலாம்.
# மயக்கத் தமனி சுருக்கம்

## சிகிச்சை

மயக்கத் தமனி சுருக்க சிகிச்சையின் முதல் நோக்கம் பாரிசவாத தாக்குதலிலிருந்து நோயாளியைக் காப்பதாகும். இதற்கான சிகிச்சை முறை நோயின் தீவிரத்தன்மையை வைத்து தீர்மானிக்கப்படுகின்றது.
- முதற்கட்ட அளவில் வாழ்முறை மாற்றங்கள் பரிந்துரைக்கப்படுகின்றன: புகை பழக்கத்தை நிறுத்துதல், ஆரோக்கியமான உணவு உட்கொள்ளல், சோடியம் சேர்க்கையை குறைத்தல், உடல்எடையைக் குறைத்தல், தவறாத உடற்பயிற்சி ஆகியன.
- உயர் இரத்த அழுத்தத்தை கட்டுப்படுத்தவும் இரத்தத்தில் உயர் கொழுப்பு நிலையை மட்டுப்படுத்தவும் மருந்துகள்.
- மயக்கத்தமனி மறுகுழலியத்தலுக்கான அறுவை சிகிச்சை
# மயக்கத் தமனி சுருக்கம்

## சிகிச்சை

### மருந்துகள்

அமெரிக்க இதய சங்கம் (AHA), தேசிய மருந்தக மீச்சிறப்பு கழகம் (NICE)) ஆகியவற்றின் வழிகாட்டுதல்களின் படி மயக்கத்தமனி சுருக்க நோயாளிகள் அனைவருக்கும் இரத்த உயர் அழுத்த rகுறைப்பு மருந்துகள், உறைவு தடுப்பு மருந்துகள், ஆஸ்பிரின், குளோபிடோக்ரால் போன்ற இரத்த வட்டு எதிர்ப்பு மருந்துகள் மற்றும் குறிப்பாக இசுடாட்டின்கள் பரிந்துரைக்கபட வேண்டும். இசுடாட்டின்கள் இரத்தக் கொழுப்பு குறைப்பிற்கான மருந்தாக வழங்கப்பட்டாலும் அவற்றிற்கு அழற்சியைக் குறைத்து இரத்த உறைக்கட்டியை நிலைப்படுத்தும் குணமுள்ளது கண்டறியப்பட்டுள்ளது.
# மயக்கத் தமனி சுருக்கம்

## சிகிச்சை

### மறுகுழலியத்தல்

மருந்துகளை அடுத்து மேற்கொள்ளப்படும் சிகிச்சை முறைகளுக்கு அமெரிக்க இதய சங்கத்தினர் கீழ்வரும் அறிகுறிகளை வழிகாட்டுதலாக வழங்கியுள்ளனர்:
- நோயறி இல்லாத நோயாளிகள்: மற்ற மருத்துவ நிலையை மதிப்பிடுதல், வாழ்நாள் இருப்பு, வேறு தனிப்பட்ட காரணங்கள்; தீவாய்ப்புகளுக்கும் பயன்களுக்கும் இடையேயான மதிப்பீடு; நோயாளியின் விருப்பம் ஆகியன கொண்டு அறுவை சிகிச்சை மேற்கொள்ளப்பட வேண்டும்.
- நோயறிகுறி உள்ளோருக்கு: தற்காலிக பாரிசவாத தாக்குதலை உணர்ந்தவர்களுக்கும் மிகத் தீவிரமற்ற உடனடி ஊட்டச்சத்துக்குறை வாதத்திற்கும் அறுவை சிகிச்சை மேற்கொள்ளப்பட வேண்டும்.  
மயக்கத் தமனி மறுகுழலாக்க சிகிச்சைகள், (தமனி உள்ளடைப்பெடுத்தல், தமனியில் செருகுழல் பொருத்துதல், இரத்தப்போக்கை திசைமாற்றி செருகுழல் பொருத்துதல் (TCAR)) பொதுவாக பக்கவாதத்திற்கு சிறு தீவாய்ப்பை உண்டாக்குகின்றன; இருப்பினும், நீண்டநாட்கள் மருந்துகள் மட்டுமே பயன்படுத்தியும் பாரிசவாதம் வரும் வாய்ப்பு குறையாதோருக்கு இச்சிகிச்சை முறை பயனளிக்கும்.
# பீனைல்கார்பைலமீன் குளோரைடு

**பீனைல்கார்பைலமீன் குளோரைடு** (*Phenylcarbylamine chloride*) C<sub>7</sub>H<sub>5</sub>Cl<sub>2</sub>N என்ற மூலக்கூற்று வாய்ப்பாட்டால் விவரிக்கப்படுகிறது. இது இரசாயனப் போர் முகவராகப் பயன்படுத்தப்பட்ட ஒரு இரசாயன கலவை ஆகும். வெங்காயம் போன்ற வாசனை கொண்ட எண்ணெய் தன்மை கொண்டதாக இத் திரவம் உள்ளது. ஐசோசயனைடு இரு குளோரைடு என்ற சேர்மமாக வகைப்படுத்தப்படுகிறது. கண்ணீர் வரவழைக்கும் பண்பையும் நுரையீரலில் எரிச்சலையும் தரக்கூடிய சேர்மமாகவும் பண்புகள் கொண்டுள்ளது.
# பீனைல்கார்பைலமீன் குளோரைடு

## தயாரிப்பு

பீனைல் ஐசோதயோசயனேட்டை குளோரினேற்றம் செய்வதன் மூலம் பீனைல்கார்பைலமீன் குளோரைடு தயாரிக்கப்படுகிறது
# பிரதான் மந்திரி சுரக்சா பீமா யோஜனா

**பிரதான் மந்திரி சுரக்ஷா பீமா யோஜனா** (*Pradhan Mantri Suraksha Bima Yojana*) என்பது பிரதம மந்திரியின் பாதுகாப்புக் காப்பீட்டுத் திட்டமான இந்திய அரசு-ஆதரவு பெற்ற ஒரு விபத்துக் காப்பீட்டுத் திட்டமாகும். பிப்ரவரி 2015 இல் மறைந்த நிதியமைச்சர் அருண் ஜெட்லியால், 2015 அரசு வருடாந்திர வரவு செலவுத் அறிக்கை உரையில் இது முதலில் அறிவிக்கப்பட்டது. இது பிரதமர் நரேந்திர மோதியால் மே 8 அன்று கொல்கத்தாவில் முறைப்படி தொடங்கப்பட்டது.
# பிரதான் மந்திரி சுரக்சா பீமா யோஜனா

## மேலும் பார்க்க

- ஜன் தன் திட்டம்
- பிரதான் மந்திரி ஜீவன் ஜோதி பீமா யோஜனா
- அடல் ஓய்வூதியத் திட்டம்
- பிரதம மந்திரி முத்ரா திட்டம்
# அக்ரௌரா

யில் அசோகரின் சிறு பாறைக் கல்வெட்டு, அக்ரௌரா]]  
**அக்கரௌரா** (**Ahraura**) இந்தியாவின் உத்தப் பிரதேச மாநிலத்தின் தென்கிழக்கில் அமைந்த மிர்சாபூர் மாவட்டத்தில் அமைந்த அக்கரௌரா சிற்றூரில் அசோகரின் சிறு பாறைக் கல்வெட்டு கொண்ட சிற்றூர் ஆகும்.
# அக்ரௌரா

## அசோகரின் சிறு பாறைக் கல்வெட்டு

அக்ரௌரா சிற்றூரின் சிறு பாறையில் பாளி மொழியில் பிராமி எழுத்துகளில் பொறித்த அசோகர் நிறுவிய சிறு பாறைக் கல்வெட்டு உள்ளது.
# அக்ரௌரா

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# பைரத் பௌத்த தொல்லியல் களம்

**பைரத் பௌத்த தொல்லியல் களம்** (**Bairat Temple**) இந்தியாவின் இராஜஸ்தான் மாநிலத்தில் ஜெய்ப்பூர் மாவட்டத்தின் விராட்நகர் தாலுகாவில் அமைந்த பைரத் எனும் ஊரின் மலை மீது அமைந்த அசோகரின் கல்வெட்டும், வட்ட வடிவ பௌத்த விகாரையும், தூபிகளும் கொண்ட கிமு 3-ஆம் நூற்றாண்டின் தொல்லியல் களம் ஆகும். இத்தொல்லியல் களம் இந்தியத் தொல்லியல் ஆய்வகத்தின் பராமரிப்பில் உள்ளது. தற்போது பைரத் தொல்லியல் களத்தில் இருந்த வட்ட வடிவ விகாரையும், தூபியும் மிகவும் சிதைந்த நிலையில் உள்ளது.
# பைரத் பௌத்த தொல்லியல் களம்

### அசோகரின் சிறு பாறைக் கல்வெட்டுக்கள்

பொறித்த அசோகரின் சிறு பாறைக் கல்வெட்டு, பைரத் இக்கல்வெட்டு கிமு 260 ஆண்டு காலத்தியது ஆகும்.  
பைரத் அசோகரின் பிராமி கல்வெட்டுக்களை ஜேம்ஸ் பிரின்ஸ்செப் என்பவர் 1837-இல் ஆங்கிலத்தில் மொழி பெயர்த்தார்.
# பைரத் பௌத்த தொல்லியல் களம்

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# உயிலட்டி அருவி

**உயிலட்டி அருவி** (*Uylatti Waterfall's*) தமிழ்நாட்டின் நீலகிரி மாவட்டம், கோத்தகிரியில் இருந்து கூக்கல்துறை செல்லும் சாலையில் இடது புறத்தில் அமைந்துள்ளது. கூக்கல் கிராம ஊராட்சிக்கு உட்பட்ட உயிலட்டி கிராமத்திற்கு அருகிலும் கூக்கல்துறையின் கிழக்குப் பகுதியில் 1 கி.மீ . தொலைவிலும் இந்நீர்வீழ்ச்சி அமைந்துள்ளது. கூக்கல்துறை நீர்வீழ்ச்சி என்ற பெயராலும் இது அழைக்கப்படுகிறது. பாறை இடுக்குகளில் ஆர்ப்பரித்து கொட்டும் தண்ணீர், பார்வையாளர்களின் கண்களுக்கு விருந்தாக அமைவது இதன் சிறப்பாகும். இந்த அருவியிலிருந்து தண்ணீர் ஓடை வழியாக உயிலட்டி மற்றும் கூக்கல்தொரை கிராமங்களுக்கு செல்கிறது. அந்த தண்ணீரை அப்பகுதியை சேர்ந்த விவசாயிகள் பயன்படுத்தி காய்கறி விவசாயம் செய்து வருகின்றனர்.
# எடக்குடி (தஞ்சாவூர்)

**எடக்குடி** (*Edakkudi*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள பாபநாசம் வட்டத்தில் உள்ள ஒரு கிராமம் ஆகும்.  
எடக்குடி மங்காநல்லூர் தொடருந்து நிலையத்திலிருந்து 3 கிலோ மீட்டர் தொலைவில் மயிலாடுதுறை - திருவாரூர் இரயில் பாதையில் அமைந்துள்ளது. மங்கநல்லூர் மயிலாடுதுறை தொடருந்து நிலையத்திலிருந்து 8 கி.மீ. தொலைவில் அமைந்துள்ளது.
# எடக்குடி (தஞ்சாவூர்)

## மக்கள்தொகை

2001 மக்கள் தொகை கணக்கெடுப்பின்படி, எடக்குடியில் 326 ஆண்கள் மற்றும் 299 பெண்கள் என மொத்தம் 625 பேர் உள்ளனர். பாலின விகிதம் 917 ஆக இருந்தது. எழுத்தறிவு விகிதம் 77.57.
# மகாஸ்தங்கர்

**மகாஸ்தங்கர்** (**Mahasthangarh**) ( கிமு 260-இல் அசோகர் நிறுவிய கல்வெட்டுக்கள் கொண்ட பௌத்த தொல்லியல் களம், வங்காளதேசம் நாட்டின் ராஜசாகி கோட்டம், போக்ரா மாவட்டத்தில் உள்ள மகாஸ்தங்கர் எனும் கிராமத்தில் அமைந்துள்ளது. மகாஸ்தங்கர் கிராமத்தில் பேரரசர் அசோகர் பிராகிருத மொழியில் பிராமி எழுத்தில் 6 வரிகளில் பொறித்த சுண்ணாம்புக் கற்பலகை கல்வெட்டு உள்ளது. 1931-ஆம் ஆண்டில் கண்டுபிடிக்கப்பட்ட் இக்கல்வெட்டில் அசோகர் நிலம் தானமாக கொடுத்தது பற்றி குறித்துள்ளது.
# மகாஸ்தங்கர்

## அகழாய்வு

மகாஸ்தங்கர் தொல்லியல் களம் மற்றும் அதனைச் சுற்றியுள்ள பகுதிகளில் முதன்முதலில் இந்தியத் தொல்லியல் ஆய்வகத்தின் தொல்லியல் ஆய்வாளர் கே. என். தீட்சித் தலைமையில் 1928-29-ஆம் ஆண்டுகளில் அகழாய்வு செய்யப்பட்டது.
# மகாஸ்தங்கர்

## கண்டெடுக்கப்பட்ட தொல்பொருட்கள்

கல்வெட்டு]]
சிற்பம்]]  
1931-இல் மகாஸ்தங்கர் தொல்லியல் கள அகழாய்வின் போது பேரரசர் அசோகர் (கிமு 260-இல்) பிராகிருத மொழியில் பிராமி எழுத்தில் 6 வரிகளில் பொறித்த 4.4&nbsp;செமீ x 5.7&nbsp;செமீ அளவு கொண்ட சுண்ணாம்புக் கற்பலகை கல்வெட்டு கண்டெடுக்கப்பட்டது. இக்கல்வெட்டில், மகாஸ்தங்கர் கிராம விளைநிலங்கள் தானமாக வழங்கப்பட்ட விவரம் உள்ளது.
# மகாஸ்தங்கர்

## இதனையும் காண்க

- அசோகர் கல்வெட்டுக்களின் பட்டியல்
# கடல் விரால்

**கடல் விரால், கடச்சீலா, கடவுளா, வெறா** (*Rachycentron canadum*) என அழைக்கப்படுவது காரங்கிஃபார்ம் கடல் மீன் இனமாகும், இது ராச்சிசென்ட்ரான் பேரினத்தின் ஒரே பிரதிநிதி மற்றும் ராச்சிசென்ட்ரிடே குடும்பத்தைச் சேர்ந்த மீனாகும்.
# கடல் விரால்

## விளக்கம்

கடல் விரால்கள் அதிகபட்சமாக 2 மீ (78&nbsp;அங்குலம்) நீளமும், 78&nbsp;கிலோ (172&nbsp;lb) எடை வரை எட்டும். இந்த மீன்கள் நீண்ட உருளை வடிவ உடலையும், தட்டையான தலையையும் கொண்டுள்ளன. இதன் கண்கள் சிறியதாகவும், கீழ் தாடையானது மேல் தாடையை விட சற்று முன் நோக்கி நீண்டதாகவும் இருக்கும். இந்த மீனின் உடலில் சிறிய மென்மையான செதில்கள் இருக்கும். இதன் உடலின், பக்கவாட்டில் இரண்டு கரும் பழுப்பு நிற பட்டைகள் வால்வரை செல்கின்றன. இவற்றின் வயிறு வெள்ளை நிறத்தில் இருக்கும்.  
இவற்றின் பெரிய மார்புத் துடுப்புகள் பொதுவாக கிடைமட்டமாக கொண்டு செல்கின்றன. இது ஒருவேளை இந்த மீன் சுறாவை ஒத்த உருவத்தை அடைய உதவுகிறது. முதல் முதுகுத் துடுப்பில் ஆறு முதல் ஒன்பது குறுகிய, தடிமனான, கூர்மையான முட்கள் உள்ளன. இதன் வால் கவை போல பிளந்து இருக்கும் இது பொதுவாக அடர் பழுப்பு நிறத்தில் இருக்கும். இந்த மீனுக்கு காற்றுப் பை கிடையாது . இவற்றின் குட்டிகளுக்கு கருப்பு மற்றும் வெள்ளை நிறங்களுடன் காணப்படும். மேலும் வால் வட்டமாக இருக்கும். ராட் மற்றும் ரீலில் பிடிக்கப்பட்ட கடல் விரால் ஆஸ்திரேலியாவின் ஷார்க் பேவிலிருந்து கொண்டுவரப்பட்டது. அதன் எடை 60 கிலோ (135&nbsp;lb) எடையாக இருந்தது.
# கடல் விரால்

## ஒத்த இனங்கள்

கடல்விரால் இதன் நெருங்கிய உறவு இனமான எக்கெனீடீ குடும்பத்தின் ரெமோராஸ் என்ற உருவுமீனை ஒத்திருக்கிறது. இந்த ரெமோராவின் முதுகில் உள்ளது போன்ற இதற்கு ஒட்டுறுப்பு இல்லை. மற்றும் தடிமனான உடலைக் கொண்டுள்ளது.
# கடல் விரால்

## பரவலும், வாழ்விடமும்

இவை ஆண்டில் முட்டையிட ஒன்றாக கூடும் காலங்களைத் தவிர பொதுவாக தனித்தே இருக்கும். மேலும் இவை சில சமயங்களில் பவளப் பாறைகள், மூழ்கிய சிதைவுகள், துறைமுகங்கள், மிதவைகள் மற்றும் பிற கட்டமைப்புகளில் திரள்கின்றன. இது கடல் வாழ் உயிரி, என்றாலும் இவை இரையைத் தேடி முகத்துவாரங்கள் மற்றும் சதுப்பு நிலங்களுக்குள் நுழையலாம்.  
இவை மேற்கு மற்றும் கிழக்கு அத்திலாந்திக்குப் பெருங்கடலின் வெப்பமண்டலத்திலிருந்து வெப்பமண்டல நீரில், கரிபியன் முழுவதும், மற்றும் இந்தியப் பெருங்கடலில் இந்தியா, ஆஸ்திரேலியா மற்றும் 'ப்பானின் பசிபிக் கடற்கரைக்கு அப்பாலும் காணப்படுகிறது. இது 1.6 முதல் 32.2 டிகிரி செல்சியஸ் வரையிலான வெப்பநிலையைத் தாங்கும் மிகுவெப்ப தாங்கி ஆகும். மேலும் இது பரந்த உப்புநிலை மாற்றத்திற்கிசைவாக உவர்ப்புத் தன்மை 44.5 க்கு 5.0 PPT இல்லும் வாழும்.
# சேவல்கோழி மீன்

**சேவல்கோழி மீன், சாவக்கோழி, சாமீன்** (*Pterois*) என்று அழைக்கப்படுவது நஞ்சுள்ள கடல் மீன் பேரினமாகும். இது பொதுவாக லயன்ஃபிஷ் என்று அழைக்கப்படுகிறது. இது இந்தோ பசிபிக் பகுதியை பூர்வீகமாக கொண்டது. இது வரிக்குதிரைமீன், தீமீன், வான்கோழி மீன், டேஸ்டிஃபிஷ் அல்லது பட்டர்பிளை-கோட் என்றும் அழைக்கப்படுகிறது. இது சிவப்பு, வெள்ளை, பழுப்பு, கிரீம், கருப்பு வரிகள் கொண்டு வித்தியானமான வண்ண அமைப்பைக் கொண்டுள்ளது. இதற்கு கவர்ச்சியான மார்புத் துடுப்புகள் மற்றும் 18 நச்சு முட்களைக் கொண்டுள்ளது. இதன் வித்தியாசமான வண்ண அமைப்பு எதிரிகளுக்கு எச்சரிக்கை தரும் வண்ணங்களைக் கொண்டுள்ளது. இந்த பேரினத்தில் *Pterois radiata*, *Pterois volitans*, *டெரோயிசு மைல்சு* ஆகியவை பொதுவாக ஆய்வு செய்யப்படும் இனங்கள். *Pterois* இனங்கள் பிரபலமான நீர்வாழ் உயிரினங்கள் காட்சிச்சாலை மீன் ஆகும்.
# சேவல்கோழி மீன்

## இனங்கள்

தற்போது, 12 அங்கீகரிக்கப்பட்ட இனங்கள் இந்த பேரினத்தில் உள்ளன:
| *Pterois andover* <small>(ஜி ஆலன் & எர்ட்மேன், 2008)</small> | அன்டோவர் சேவல்கோழி மீன் | இந்தோனேசியா மற்றும் பப்புவா நியூ கினியா மற்றும் சபா, மலேசியா மற்றும் பிலிப்பைன்ஸ் வரையிலான பகுதிகள் |
| --- | --- | --- |
| *Pterois antennata* <small>(பிளாச், 1787)</small> | ஸ்பாட்-ஃபின் சேவல்கோழி மீன் | வெப்பமண்டல இந்திய மற்றும் மேற்கு பசிபிக் பெருங்கடல்கள் |
| *Pterois brevipectoralis* <small>(மந்திரிசா, 2002)</small> | மேற்கு இந்தியப் பெருங்கடல் |  |
| *Pterois cincta* <small>(ருபெல், 1838)</small> | செங்கடல் சிங்கமீன் | ஜெட்டா, சவுதி அரேபியா, செங்கடல் |
| *Pterois lunulata* <small>(டெம்மின்க் & சிலேகல், 1843)( Temminck & Schlegel, 1843)</small> | லூனா சிங்கமீன் | மேற்கு பசிபிக் பெருங்கடல் |
| *டெரோயிசு மைல்சு* <small>(பென்னெட், 1828)</small> | பிசாசு தீ மீன் | இந்தியப் பெருங்கடல், செங்கடல், தென்னாப்பிரிக்கா மற்றும் இந்தோனேசியா வரை |
| *டெரோயிசு மொம்பேசே* <small>(ஜே. எல். பி. ஸ்மித், 1957)</small> | ஆப்பிரிக்க சிங்கமீன், ஃப்ரில்-ஃபின் வான்கோழி மீன் | வெப்பமண்டல இந்தியப் பெருங்கடல் மற்றும் மேற்கு பசிபிக் |
| *Pterois paucispinula* <small>(மட்சுனுமா & மோட்டோமுரா, 2014)</small> | இந்தியாவிலிருந்து வடக்கு ஆஸ்திரேலியா வரை (திமோர் கடல்); வடக்கிலிருந்து தெற்கு ஜப்பான்; கிழக்கு நோக்கி வாலிஸ் மற்றும் ஃபுடுனா தீவுகள் |  |
| *Pterois radiata* <small>(ஜி. குவியர், 1829)</small> | தெளிவான துடுப்பு சிங்கமீன் இளம் சாவக்கோழி மீன்கள் அவற்றின் கண் குழிகளுக்கு மேலே ஒரு உணர் கொம்பை கொண்டுள்ளன. அவை இனங்களுக்கிடையே தோற்றவமைப்பில் வேறுபாடுகளைக் கொண்டுள்ளன. இந்த உணர்கொம்பின் பரிணாமம் தொடர்ந்து புதிய இரையை ஈர்ப்பதற்காக பயன்படுகிறது; பாலியல் தேர்வில் இது ஒரு பங்கு வகிக்கிறது என்று ஆய்வுகள் தெரிவிக்கின்றன. பெண் மீன்கள் 15,000 முட்டைகளைக் கொண்ட சளி நிறைந்த இரண்டு முட்டைக் கொத்துகளை அடிக்கடி வெளியிடுகிறன. *கடந்த தசாப்தத்தில் சேவல்கோழி மீனினகளின்* இனப்பெருக்கப் பழக்கவழக்கங்கள் பற்றிய ஆய்வுகள் கணிசமாக அதிகரித்துள்ளன. சேவல்கோழி மீன்கள் பொதுவாக காலையில் 7:00-11:00 வரை மிகவும் சுறுசுறுப்பாக வேட்டையாடி உணவை உண்கின்றன. மதியத்துக்குப் பிறகு உணவு உண்பதை குறைத்துக் கொள்கிறது. சேவல்கோழி மீன் ஒரு திறமையான வேட்டையாடியாகும். நடுநிலைமை ஒப்புமை தவறாமல் நீரில் தன்னை நன்கு நிலைநிறுத்திக்கொண்டு இரை மீனை மெதுவாக விரட்டி ஒரு மூலையில் தள்ளி கௌவக்கூடியது. சேவல்கோழி மீன்களின் வயிறு நன்கு விரியக்கூடியதாக உள்ளதால் இவை அதிக அளவு உணவை உண்ணக்கூடியகாக உள்ளது. |  |
# ஈச்சங்கோட்டை (தஞ்சாவூர்)

**ஈச்சங்கோட்டை** (*Eachankottai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள ஒரத்தநாடு வட்டத்தில் அமைந்துள்ள கிராமம் ஆகும்.
# ஈச்சங்கோட்டை (தஞ்சாவூர்)

## மக்கள்தொகை

2011 மக்கள் தொகை கணக்கெடுப்பின்படி, ஈச்சங்கோட்டையில் 1114 ஆண்கள் மற்றும் 1084 பெண்கள் என மொத்தம் 2198 பேர் உள்ளனர். பாலின விகிதம் 973ஆக இருந்தது. எழுத்தறிவு விகிதம் 78.69 ஆகும்.
# பி. துரைசாமி (திமுக)

**பி. துரைசாமி** (*B. Duraisamy*) என்பவர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 தேர்தலில் திராவிட முன்னேற்றக் கழகத்தின் (திமுக) வேட்பாளராகப் பெரம்பலூர் மாவட்டம் வரகூர் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். வரகூர் தொகுதி பட்டியல் சாதியினருக்காக ஒதுக்கப்பட்டது.
# என். பெருமாள்

**நா. பெருமாள்** (*N. Perumal*)(பிறப்பு 1942) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1977 மற்றும் 1980 ஆண்டுகளில் நடைபெற்ற தமிழ்நாடு சட்டப் பேரவைத் தேர்தல்களில் வரகூர் தொகுதியிலிருந்துஅனைத்திந்திய அண்ணா திராவிட முன்னேற்றக் கழக வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# மாலிக் ரிகான் தர்கா, சிரா

**மாலிக் ரிகன் தர்கா** (*Malik Rihan Darga*h) **மாலிக் ரிகான் கல்லறை** என்றும் அழைக்கப்படும் இது இந்தியாவின் கர்நாடகாவில் உள்ள சிராவில் உள்ள ஒரு கல்லறை ஆகும். இதில் 17ஆம் நூற்றாண்டில் சிரா மாகாணத்தின் ஆளுநராக இருந்த மாலிக் ரிகானின் கல்லறை உள்ளது. இது ஒரு சதுரத் திட்டத்தைக் கொண்டுள்ளது. மேலும் தக்காணக் கட்டிடக்கலையில் இந்தோ சரசனிக் பாணியை விளக்குகிறது.
# மாலிக் ரிகான் தர்கா, சிரா

## அமைவிடம்

இந்த கல்லறை இந்தியாவின் கர்நாடக மாநிலத்தில் தும்கூர் மாவட்டத்திலுள்ள சிரா நகரில் அமைந்துள்ளது. இது தேசிய நெடுஞ்சாலையிலுள்ள (NH-48) (பெங்களூரிலிருந்து புனே வரை) ஒரு நகராட்சி நகரமாகும். மேலும் இது பெங்களூரிலிருந்து 123 கிலோமீட்டர்கள் (76 மைல்) தொலைவில் உள்ளது.
# மாலிக் ரிகான் தர்கா, சிரா

## வரலாறு

ஔரங்கசீப் பீஜப்பூர் சுல்தான்களை பதவி நீக்கம் செய்து முகலாய சாம்ராஜ்யத்தை விரிவுபடுத்துவதற்கு முன்பு சிரா 1638 முதல் 1687 வரை பீஜப்பூர் சுல்தான்களின் கட்டுப்பாட்டின் கீழ் பிராந்தியத்தின் கிழக்கு விளிம்பிற்கு அருகில் இருந்தது. மைசூர் சுல்தானகத்தை உருவாக்க, உடையார்களிடம் வேலை தேடுவதற்கு முன்பு ஐதர் அலி தனது வாழ்க்கையைத் தொடங்கிய இடமாகவும், பின்னர் அவர்களை பதவி நீக்கம் செய்ய ஒரு சதியை ஏற்பாடு செய்த இடமாகவும் சிரா இருந்தது. ஐதரின் மகன் திப்பு சுல்தான், பெரும்பாலான முஸ்லிம்களை சிராவிலிருந்து ஸ்ரீரங்கப்பட்டணம் தீவில் அவர் நிறுவிய புதிய நகரத்திற்கு மாற்றும்படி கட்டாயப்படுத்தினார். இது சிராவின் பெரும் வீழ்ச்சிக்கு வழிவகுத்தது.  
பீஜப்பூர் சுல்தானகத்தின் கட்டுப்பாட்டில் இருந்தபோது, மாலிக் ரிகான் 1638 முதல் 1651 வரை பிஜப்பூர் சுல்தான்களால் சிராவின் சுபாதாராக (ஆளுநர்) நியமிக்கப்பட்டார். இந்த கல்லறை இவரது கல்லறைக்கு மேல் 1651இல் கட்டி முடிக்கப்பட்டது.  
அக்டோபர் 2012 இல், உயர்நீதிமன்ற உத்தரவின்படி, இந்தக் கல்லறை, கர்நாடகா மாநிலத்தால் வக்ஃப் சட்டம், 1995இன் பிரிவு 65இன் கீழ் கொண்டுவரப்பட்டது.
# மாலிக் ரிகான் தர்கா, சிரா

## அம்சங்கள்

முதேஜர் பாணியில் 1651இல் கட்டப்பட்ட கல்லறை சதுர வடிவத்தைக் கொண்டுள்ளது. இது ஒரு மைய மண்டபத்தையும் கொண்டுள்ளது. செதுக்கப்பட்ட அறைகளுடன் கூடிய தங்குமிடம் உள்ளது. மேலே உள்ள குவிமாடம் "முக்கால் பகுதி அரைக்கோளமாக" உள்ளது. இது சரசனிக் பாணியை விளக்குகிறது.  
இந்திய தொல்லியல் துறையின் (ASI) கீழ் பாதுகாக்கப்பட்ட நினைவுச்சின்னமாக இருக்கும் இந்த கல்லறை , சிரா, ஜும்ஆ பள்ளிவாசலுக்கு அருகில் அமைந்துள்ளது.
# மாலிக் ரிகான் தர்கா, சிரா

## பிற கட்டமைப்புகள்

கஸ்தூரி இரங்கப்ப நாயக்கன் கோட்டையைத் தவிர, கல்லறைக்கு அருகில் உள்ள ஜும்ஆ பள்ளிவாசலும் 1696இல் கட்டப்பட்டது. பள்ளிவாசலின் முகப்பில் ஐந்து வளைவுகளால் அலங்கரிக்கப்பட்டுள்ளது. வளைவுகளுக்கு மேல் அலங்கரிக்கப்பட்ட பாரபெட் சுவர்கள் கட்டப்பட்டுள்ளன. மசூதியின் கூரை மூன்று குவிமாடங்களால் ஆனது.
# சிரா மாகாணம்

போது தென்னிந்திய வரைபடத்தில் முகலாய மாகாணமான சிரா காட்டப்பட்டுள்ளது..]]
**சிரா மாகாணம்** (*Province of Sira*) என்பது தென்னிந்தியாவில் முகலாயப் பேரரசின் கீழிருந்த ஒரு ஏகாதிபத்திய முதல்-நிலை மாகாணம் ஆகும். இது 1687இல் பேரரசர் ஔரங்கசீப் (1686 இல் பீஜப்பூர் , 1687இல் கோல்கொண்டா போன்றது) இப்பகுதியை கைப்பற்றியதன் மூலம் நிறுவப்பட்டது . இது 1757 வரை நீடித்திருந்தது. துங்கபத்திரை ஆற்றின் தெற்கே கர்நாடக பிரதேசத்தை உள்ளடக்கிய மாகாணமான இது, சிரா நகரத்தில் அதன் தலைநகரைக் கொண்டிருந்தது. **கர்நாடக-பாலகாடு** என்றும் அழைக்கப்படும் இது ஏழு பர்கனாக்களைக் (மாவட்டங்கள்) கொண்டது: பசவபட்டணம் (தாவண்கரே மாவட்டம்), புடிகால், சிரா, பெனுகொண்டா, தொட்ட பல்லாபூர், ஒசகோட்டே, கோலார் . கூடுதலாக, அர்பனஅள்ளி, கொண்டர்பி, அனேகுண்டி, பெத்தனூர் (சீமக்கா), சித்ரதுர்கா , மைசூர் ஆகியவை முகலாயர்களால் மாகாணத்தின் துணை மாநிலங்களாக கருதப்பட்டன.
# சிரா மாகாணம்

## சுபதார் (ஆளுநர்கள்)

காசிம் கான் மாகாணத்தின் முதல் சுபாதாராக (ஆளுநர்) 1686இல் நியமிக்கப்பட்டார். எட்டு ஆண்டுகளாக மாகாணத்தை வெற்றிகரமாக "ஒழுங்குபடுத்திய மற்றும் மேம்படுத்திய" பின்னர், அவர் 1694இல் மர்மமான சூழ்நிலையில் மராட்டியர்களிடம் தோல்வியைடைந்தார். அவருக்குப் பிறகு வந்த பெரும்பாலான சுபாதார்கள் ஓரிரு வருடங்கள் மட்டுமே நீடித்தனர். சிராவின் அரண்மனைகளும் பொது நினைவுச்சின்னங்களும் மற்ற கட்டிடங்களுக்கு மாதிரியாக மாறியது. பெங்களூரில் உள்ள ஐதர் அலியின் அரண்மனையும் ஸ்ரீரங்கப்பட்டணத்திலுள்ள திப்புவின் இரண்டு அரண்மனைகளும் சிராவில் உள்ள திலாவர் கானின் அரண்மனையின் மாதிரியாக வடிவமைக்கப்பட்டுள்ளன. மேலும், (தி இம்பீரியல் கெசட்டியர் ஆப் இந்தியா: மாகாணத் தொடர் 1908ன் படி ) பெங்களூரின் லால் பாக் , பெங்களூர் கோட்டை ஆகியவை முறையே சிராவின் கான் பாக் தோட்டங்கள் மற்றும் சிரா கோட்டைக்குப் பிறகு வடிவமைக்கப்பட்டிருக்கலாம். இருப்பினும், சிராவின் அரசு ஊழியர்களால் எளிதில் இனப்பெருக்கம் செய்ய முடியவில்லை. திப்பு சுல்தான் தனது தந்தைக்குப் பிறகு மைசூர் சுல்தானாக 1782இல் பதவியேற்ற பிறகு, அவர் 12,000 குடும்பங்களை, முக்கியமாக நகர அதிகாரிகளை, சிராவிலிருந்து ஷாஹர் கஞ்சம் என்ற புதிய தலைநகருக்கு, ஸ்ரீரங்கப்பட்டணத்தில் நிறுவினார்.  
முகலாயர் காலத்து கட்டிடங்கள் இன்னும் நகரத்தில் உள்ளன. அவற்றுள் ஜும்ஆ பள்ளிவாசல் முக்கியமானவை.
# 2021 கவர்தா கலவரம்

**2021 கவர்தா கலவரங்கள்**, (2021 Kawardha riots) என்பது 2021 ஆம் ஆண்டில் அக்டோபர் 3 மற்றும் அக்டோபர் 7 க்கு இடையில் சத்தீசுகரின் கவர்தாவில் இந்துக்களுக்கும் முஸ்லிம்களுக்கும் இடையிலான மத வன்முறை சம்பவங்களைக் குறிப்பதாகும்.
# 2021 கவர்தா கலவரம்

## பின்னணி

சத்தீசுகரின் கபீர்தாம் மாவட்டத்தில் உள்ள கவர்தா ஒரு சிறிய நகரம் ஆகும். இது, முன்னாள் மாநில முதல்வர் ரமன் சிங் மற்றும் வனத்துறை அமைச்சர் முகமது அக்பர் ஆகியோரின் பிறப்பிடம் ஆகும். இந்த மாவட்டத்தில் 92.4% இந்துக்கள் மற்றும் 7.76% முஸ்லிம்கள் உள்ளனர்.
# 2021 கவர்தா கலவரம்

## சம்பவம்

ஞாயிற்றுக்கிழமை, 3 அக்டோபர் 2021 அன்று, கவர்தா நகரில் உள்ள லோஹாரா நாகா சவுக்கில் மதக் கொடிகளை வைப்பது தொடர்பாக முஸ்லிம்களுக்கும் இந்துக்களுக்கும் இடையே வாக்குவாதம் ஏற்பட்டது. நேரில் கண்ட சாட்சி ஒருவர், வாக்குவாதத்தைத் தொடர்ந்து, பச்சைக் கொடி கிழிக்கப்பட்டதாகவும், சில மணிநேரங்களுக்குப் பிறகு, பதிலடியாக ஒரு காவிக்கொடி அகற்றப்பட்டதாகவும் கூறினார். இரண்டு நாட்களுக்குப் பிறகு, விசுவ இந்து பரிசத் மற்றும் பஜ்ரங் தள் உள்ளிட்ட வலதுசாரி அமைப்புகள் கொடி அகற்றப்பட்டதற்கு எதிர்ப்பு தெரிவித்து பேரணியை நடத்தின. இந்தப் பேரணியானது அப்பகுதியில் தீவைப்பு, கலவரம் உள்ளிட்ட உள்நாட்டுக் கலவரங்களுக்கு வழிவகுத்தது. போராட்டக்காரர்களை கலைக்க காவல்துறையினர் தடியடி நடத்தினர், இந்திய தண்டனைச் சட்டத்தின் 144 வது பிரிவை செயல்படுத்தியது மற்றும் பிராந்தியத்தில் ஊரடங்கு உத்தரவை விதித்தது.  
விசுவ இந்து பரிசத் மற்றும் பஜ்ரங் தள் அமைப்பினர் அமைதியான முறையில் போராட்டம் நடத்துவதாக உறுதியளித்ததாக காவல்துறையினர் தெரிவித்தனர். அவர்கள் பாரதிய ஜனதா கட்சியின் நாடாளுமன்ற உறுப்பினர் சந்தோஷ் பாண்டே மற்றும் முன்னாள் நாடாளுமன்ற உறுப்பினர் அபிஷேக் சிங் உட்பட பலருக்கு எதிராக முதல் தகவல் அறிக்கையை பதிவு செய்தனர்.
# ஐ கனௌம்

**ஐ கனௌம்** (**Ai-Khanoum**) தற்கால ஆப்கானித்தான் நாட்டின் தகார் மாகாணத்தின் வடக்கில் கிர்கிஸ்தான் நாட்டின் எல்லையை ஒட்டி அமைந்த அசோகரின் கல்வெட்டு அமைந்த தொல்லியல் களம் ஆகும். எலனியக் காலத்தில் இப்பகுதியை கிரேக்க பாக்திரியா பேரரசு ஆண்டது.
# ஐ கனௌம்

## அசோகரின் கல்வெட்டுக்கள்

வடமேற்கு நுழைவாயிலில் அமைந்த ஐ கனௌம் நகரம்]]  
இப்பகுதியில் கிரேக்க பாக்திரியா பேரரசு மற்றும் இந்தோ கிரேக்க நாட்டின் தொல்பொருட்கள் அகழாய்வின் போது கண்டெடுக்கப்பட்டுள்ளது. ஐ கனெளம் பகுதி, மௌரியப் பேரரசின் வடமேற்கு என்பதை கிரேக்கர்கள் உணரும் பொருட்டு பேரரசர் அசோகர் கிமு 258-ஆம் ஆண்டில் பழைய காந்தாரப் பகுதியில் அசோகர் கிரேக்க & அரமேய எழுத்துக்கள் கொண்ட கல்வெட்டை நிறுவினார்.
# ஐ கனௌம்

## இதனையும் காண்க

- செலூக்கியப் பேரரசு
- கிரேக்க பாக்திரியா பேரரசு
- இந்தோ கிரேக்க நாடு
- பாக்திரியா
- அசோகர் கல்வெட்டுக்களின் பட்டியல்
# அசோகரின் தில்லி தூண்கள்

**அசோகரின் தில்லி தூண்கள்**, என்பது அசோகர் தனது ஆட்சிக் காலத்தில் கிமு 3-ஆம் நூற்றாண்டில் கல்வெட்டுக் குறிப்புகள் கொண்ட ஏழு பெருந்தூண்களை நிறுவினார். அவற்றுள் அலகாபாத், மீரட் மற்றும் தோப்ரா கலான் பகுதிகளில் நிறுவிய மூன்று பெருந் தூண்களான அலகாபாத் தூண், மீரட் தூண் மற்றும் தோப்ரா கலான் தூண் ஆகிய தூண்களை தில்லி சுல்தான் *பெரேஸ் ஷா துக்ளக்* ஆட்சியின் போது (1351 – 1388) தில்லிக்கு நகர்த்தப்பட்டு, நிறுவப்பட்டது.
# அசோகரின் தில்லி தூண்கள்

## இதனையும் காண்க

- அலகாபாத் தூண்,
- அசோகரின் மீரட் தூண்
- அசோகரின் தோப்ரா கலான் கல்வெட்டு
- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# அ. பள்ளிப்பட்டி

**அ. பள்ளிப்பட்டி** (*A. pallipatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டம், அ. பள்ளிப்பட்டி ஊராட்சிக்கு உட்பட்ட ஒரு கிராமம் ஆகும். இங்கு கோழிப்பண்ணைகள் அதிகம் உள்ளது. அரசின் ஊராட்சி ஒன்றிய நடுநிலைப்பள்ளி உள்ளது. காணியம்மன் தோ்த்திருவிழா சிறப்புப்பெற்றது. இந்த கிராமத்தின் குறியீட்டு எண் 643538.
# அ. பள்ளிப்பட்டி

## அமைவிடம்

இவ்வூர், பாப்பிரெட்டிப்பட்டியிலிருந்து 5 கிலோமீட்டர் தொலைவிலும், மாவட்டத் தலைநகரான தருமபுரியிலிருந்து 45 கிலோமீட்டர் தொலைவிலும், சென்னையில் இருந்து 281 கிலோ மீட்டர் தொலைவிலும், தேசிய நெடுஞ்சாலை 179ஏவை ஒட்டி அமைந்துள்ளது. பரப்பளவு 891.67 ஹெக்டேர் ஆகும்.
# அ. பள்ளிப்பட்டி

## மக்கள் வகைப்பாடு

2011ஆம் ஆண்டு மக்கள் தொகை கணக்கெடுப்பின் படி, அ. பள்ளிப்பட்டியில் 1,160 குடும்பங்களும் 4,156 மக்களும் வசிக்கின்றனர். இதில் ஆண்களின் எண்ணிக்கை 2,096 மற்றும் பெண்களின் எண்ணிக்கை 2,060. சராசரிக் கல்வியறிவு 66.87 சதவிகிதம் ஆகும்.
# பிரமோத் விசுவநாத்

**பிரமோத் விசுவநாத்** (*Pramod Viswanath*) அமெரிக்காவின் அர்பானா-சாம்பெய்ன் நகரத்தில் உள்ள இல்லினாய்சு பல்கலைக்கழகத்தில் மின் மற்றும் கணினிப் பொறியியல் பேராசிரியராகப் பணிபுரிகிறார். கம்பியிலா தகவல்தொடர்புகள் கோட்பாடு மற்றும் நடைமுறைக்கான பங்களிப்புகளுக்காக இவருக்கு 2013 ஆம் ஆண்டு மின் மற்றும் மின்னணுப் பொறியியலாளர்கள் அமைப்பில் உறுப்பினர் என்ற தகுதி வழங்கப்பட்டது. கம்பியில்லா தகவல்தொடர்பு வலைப்பின்னல் தொடர்பான அடிப்படை வரம்புகளைப் புரிந்துகொள்வதும், கம்பியில்லா வலைப்பின்னலுக்கான பொறியியல் தீர்வுகளில் புரிதலை மேம்படுத்துவதும் இவரது முக்கிய ஆராய்ச்சி ஆர்வங்களாகும்.  
கர்நாடக மாநிலத்தில் உள்ள தேசிய தொழில் நுட்ப நிறுவனத்தில் விசுவநாத் இளங்கலைப் பட்டம் பெற்றார். 2000 ஆமவது ஆண்டில் கலிபோர்னியா பல்கலைக்கழகத்தைச் சேர்ந்த பெர்க்லி பொறியியல் கல்லூரியில் மின் பொறியியல் மற்றும் கணினி அறிவியலில் முனைவர் பட்டம் பெற்றார்.  
அர்பானா-சாம்பெய்ன் நகர இல்லினாய்சு பல்கலைக்கழகத்தில் சேர்ந்ததிலிருந்து, இவர் பல்வேறு நிலைகளில் முக்கிய பதவிகளை வகித்துள்ளார். பல காப்புரிமைகள் மற்றும் ஆராய்ச்சி சாதனைகள் இவரிடம் உள்ளன. மேலும் பல நூல்களையும் ஆய்வுக் கட்டுரைகளையும் விசுவநாத் எழுதியுள்ளார். பெர்னார்டு பிரைடுமேன் பரிசு, மோட்டராலோ தங்கப் பதக்கம் போன்ற பரிசுகளையும் இவர் வென்றுள்ளார்.
# அஜ்ஜம்பட்டி

**அஜ்ஜம்பட்டி** (*Ajjampatty*) ன்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643543. இது பி. பள்ளிப்பட்டி ஊராட்சிக்கு உட்பட்டது.
# அஜ்ஜம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 41 கிலோமீட்டர் தொலைவிலும், பாப்பிரெட்டிப்பட்டியில் இருந்து 14 கிலோ மீட்டர் தொலைவிலும் உள்ளது.
# அஜ்ஜம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 254 குடும்பங்களும் 912 மக்களும் வசிக்கின்றனர். இதில் பெண்களின் எண்ணிக்கை 460 என்றும், ஆண்களின் எண்ணிக்கை 452 என்றும் உள்ளது.
# டெரோயிசு ரசெல்லீ

***டெரோயிசு ரசெல்லீ*** (*Pterois russelii*), வெற்று வால் வான்கோழி மீன், சிப்பாய் சிங்கமீன் அல்லது ரசெல்லின் சிங்கமீன் என்பது ஆப்பிரிக்காவின் கிழக்குப் பகுதியிலிருந்து பாரசீக வளைகுடா வரை இந்தோ- பசிபிக் பெருங்கடலைச் சார்ந்த சிங்கமீன் சிற்றினமாகும். இவை 30 செ. மீ. நீளம் வரை வளரக்கூடியன. இது ஒரு சில நேரங்களில் வணிக மீன் வர்த்தகத்தில் பங்கேற்கின்றது. பொதுவாகப் பாறைகளில் காணப்படும் இம்மீன்கள், 26 முதுகெலும்புகளைக் கொண்டிருக்கலாம். மேலும் 13 முதுகுபுற முதுகெலும்புகள், 10 முதல் 12 வரை மென்மையான கதிர்போன்ற எலும்புகள், 3 குத முதுகெலும்புகள் மற்றும் 7-8 குத மென்மையான கதிர் எலும்புகள் கொண்டுள்ளன.
# எட்வர்டு டர்னர் பென்னெட்

**எட்வர்டு டர்னர் பென்னெட்** (*Edward Turner Bennett*)(6 ஜனவரி 1797 - 21 ஆகஸ்ட் 1836) என்பவர் இங்கிலாந்து நாட்டினைச் சார்ந்த விலங்கியல் மற்றும் எழுத்தாளர் ஆவார். இவர் தாவரவியலாளர் ஜான் ஜோசப் பென்னெட்டின் அண்ணன் ஆவார்.  
பென்னெட் ஹாக்னியில் பிறந்தார். இவர் அறுவை சிகிச்சை நிபுணராகப் பயிற்சி பெற்றார். ஆனால் இவர் விலங்கியல் பாடத்தின் மீது நாட்டம் கொண்டிருந்தார். 1822ஆம் ஆண்டில் இவர் பூச்சியியல் சமூகத்தை நிறுவ முயன்றார். இந்த முயற்சியானது பின்னர் லின்னேயன் சமூகத்துடன் தொடர்புடைய லண்டன் விலங்கியல் சமூகமாக மாறியது. இதன் செயலளாரக பென்னெட் 1831 முதல் 1836 வரை செயல்பட்டார்.  
பென்னெட் படைப்புகளில் *தி டவர் மெனகேரி* (1829) மற்றும் *தி கார்டன்ஸ் அண்ட் மெனகேரி ஆஃப் விலங்கியல் சங்கம்* (1831) அடங்கும். இவர் ஜி. டி. லேயுடன் இணைந்து *, பீச்சேயின் பயணத்தின் விலங்கில்* என்பதில் மீன்கள் (1839) என்ற பகுதியையும் எழுதினார்.  
1835ஆம் ஆண்டில், பென்னெட் புதிய வகை ஆப்பிரிக்க முதலையை விவரித்தார். இதன் அறிவியற் பெயர் *மெசிஸ்டாப்சு லெப்டோர்ஹைஞ்சசு* ஆகும். இந்தப் பெயரானது 2018-ல் உறுதிப்படுத்தப்பட்டது.
# ஜான் விட்சர்ச் பென்னெட்

**ஜான் விட்சர்ச் பென்னெட்** (*John Whitchurch Bennett*)(28 ஜூலை 1790 - 10 ஜூன் 1853) என்பவர் பிரித்தானிய இராணுவ அதிகாரி, அச்சுப்பொறி நிறுவனர் மற்றும் இயற்கை ஆர்வலர் ஆவார்.
# ஜான் விட்சர்ச் பென்னெட்

## வாழ்க்கை

பென்னெட் 1806 முதல் 1815 வரை அரச கடற்படையின் ஒரு பிரிவில் பணியாற்றினார். இவர் 1815-ல் பிரித்தானிய இராணுவத்திற்கு மாற்றப்பட்டார். மேலும் 1816-ல் இலங்கைக்கு அனுப்பப்பட்டார். இலங்கையில் இவர் 1827 வரை பணியாற்றினார். இலங்கையில் குடிமை சேவை நியமனத்துடன், பல்வேறு இளநிலைப் பதவிகளில் பணியாற்றினார். பின்னர் 1826-ல் இலங்கைத் தீவின் தென் கடற்கரைப் பகுதியில் உள்ள காலி மற்றும் அம்பாந்தோட்டையில் குற்றவியல் நடுவராக நியமிக்கப்பட்டார்.  
1827-ல் பென்னெட் இலங்கையினை விட்டு வெளியேறியபோது, இவர் மீது நிதி முறைகேடு குற்றம் சாட்டப்பட்டு 1828-ல் மீண்டும் 3வது இலங்கைப் படைப்பிரிவுக்காக அரை ஊதியத்தில் நியமிக்கப்பட்டார்.  
1829-ல் பென்னெட் லின்னேயன் சமூக உறுப்பினராகச் சேர்ந்தார். தோட்டக்கலை சங்கத்தின் உறுப்பினராகவும் சேர்ந்தார். 1830-ல் இவர் இலங்கையின் ஆளுநராக சர் எட்வர்ட் பார்ன்சின் நடத்தையை ஆராயுமாறு பாராளுமன்றத்தில் மனு செய்தார். 1837-ல், சர் அலெக்சாண்டர் ஜான்சடனிடம் ஆதரவு கோரினார். அச்சத்தினராக பணிபுரிந்தபோது 1839 ஆம் ஆண்டு திவாலானாராக அறிவிக்கப்பட்டதையடுத்து கடற்படை சிறைச்சாலையில் அடைக்கப்பட்டார்.
# ஜான் விட்சர்ச் பென்னெட்

## பணி

பென்னட் எழுதினார்:  
- *இலங்கைக் கடற்கரையில் (1830)* *காணப்படும் மிகவும் குறிப்பிடத்தக்க மற்றும் சுவாரஸ்யமான மீன்களிலிலிருந்து ஒரு பகுதி.* தாமஸ் ஹார்ட்விக்கின் உதவியுடன்.
- *சிலோன் மற்றும் அதன் திறன்கள்: இதன் இயற்கை வளங்கள், உள்நாட்டு உற்பத்திகள் மற்றும் வணிக வசதிகள்* (1843). இது ஒரு *நாடகாமா* நாடக செயல்திறன் விளக்கம், தென்னிந்தியாவின் நாடக வடிவிலிருந்து பெறப்பட்ட சிங்கள நாடக வடிவம்.
# ஜான் விட்சர்ச் பென்னெட்

## திருமணம்

பென்னெட் 1815-ல் பிரான்செசு லுட்ரெல் மோரியார்டியை மணந்தார்.